Ulf Stark
Ulfas Starkas (šved. Ulf Stark, g. 1944 m. liepos 12 d. Stokholme, Švedijoje – 2017 m. birželio 13 d. ) – švedų vaikų ir paauglių rašytojas, scenaristas. Parašė beveik keturiasdešimt knygų, kurios verstos į daugelį užsienio kalbų. 1993 m. Ulfui Starkui įteikta Astridos Lindgren premija, o 1998 m. – Šiaurės Europos vaikų literatūros apdovanojimas (dan. Nordisk Skolebibliotekarforenings Børnebogspris). Ulfo Starko knygų problematika įvairi, tačiau visus kūrinius vienija šmaikštus pasakojimo stilius bei sudėtingos tikrovės refleksija. Rašytojas kelis kartus lankėsi Lietuvoje.